b'\n_START_ARTICLE_\nPape\xc5\xbe Janez VII.\n_START_SECTION_\n\xc5\xbdivljenjepis\n_START_PARAGRAPH_\nPape\xc5\xbe Janez VII. je bil po rodu Grk in je imel dobre odnose z Langobardi. Te\xc5\xbeave so bile z Bizancem, kjer je vladal s svojo strahovlado cesar Justinijan._NEWLINE_Pape\xc5\xbe je bil velik ljubitelj umetnosti in je razvil bogato gradbeno in mozai\xc4\x8dno dejavnost. Ohranil se je tudi njegov lik na mozaiku. Prikazuje ga, kako v rokah dr\xc5\xbei obnovljeno cerkev.\n_START_SECTION_\nSmrt\n_START_PARAGRAPH_\nPape\xc5\xbe Janez VII. je umrl v Rimu dne 18. oktobra 707. Pokopan je v stari cerkvi svetega Petra v Vatikanu.'